CELEX: 22012D0066
Language: mt
Date: 2012-03-30 00:00:00
Title: Deċiżjoni tal-Kumitat Konġunt taż-ŻEE Nru 66/2012 tat- 30 ta’ Marzu 2012 li temenda l-Anness XV (Għajnuna mill-Istat) tal-Ftehim ŻEE

2.8.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 207/46
               
            DEĊIŻJONI TAL-KUMITAT KONĠUNT TAŻ-ŻEE
      Nru 66/2012
      tat-30 ta’ Marzu 2012
      li temenda l-Anness XV (Għajnuna mill-Istat) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  l-Anness XV għall-Ftehim kien emendat bid-Deċiżjoni tal-Kumitat Konġunt taż-ŻEE Nru 120/2008 tas-7 ta’ Novembru 2008 (1).
               
            
                  (2)
               
               
                  Id-Deċiżjoni tal-Kummissjoni 2012/21/UE tal-20 ta’ Diċembru 2011 dwar l-applikazzjoni tal-Artikolu 106(2) tat-Trattat dwar il-Funzjonament tal-Unjoni Ewropea għall-għajnuna mill-Istat taħt il-forma ta’ kumpens għas-servizzi pubbliċi mogħti lil ċerti impriżi inkarigati bil-ġestjoni ta’ servizzi ta’ interess ekonomiku ġenerali (2) għandha tiġi inkorporata fil-Ftehim.
               
            
                  (3)
               
               
                  Id-Deċiżjoni 2012/21/UE tħassar id-Deċiżjoni tal-Kummissjoni 2005/842/KE (3) li hi inkorporata fil-Ftehim u li konsegwentement għandha titħassar taħt il-Ftehim,
               
            ADOTTAT DIN ID-DEĊIŻJONI:
      Artikolu 1
      It-test fil-punt 1h (id-Deċiżjoni tal-Kummissjoni 2005/842/KE) tal-Anness XV ta’ mal-Ftehim jiġi ssostitwit b’dan li ġej:
      “32012 D 0021: id-Deċiżjoni tal-Kummissjoni 2012/21/UE tal-20 ta’ Diċembru 2011 dwar l-applikazzjoni tal-Artikolu 106(2) tat-Trattat dwar il-Funzjonament tal-Unjoni Ewropea għall-għajnuna mill-Istat taħt il-forma ta’ kumpens għas-servizzi pubbliċi mogħti lil ċerti impriżi inkarigati bil-ġestjoni ta’ servizzi ta’ interess ekonomiku ġenerali (ĠU L 7, 11.1.2012, p. 3).
      Għall-finijiet ta’ dan il-Ftehim, id-dispożizzjonijiet tad-Deċiżjoni għandhom jinqraw bl-adattamenti li ġejjin:
      
                  (a)
               
               
                  Il-kelma ‘Kummissjoni’ għandha tinqara ‘l-awtorità ta’ sorveljanza kompetenti kif definita fl-Artikolu 62 tal-Ftehim ŻEE’;
               
            
                  (b)
               
               
                  Il-kelmiet ‘kompatibbli mas-suq intern’ għandhom jinqraw ‘kompatibbli mal-funzjonament tal-Ftehim taż-ŻEE’;
               
            
                  (c)
               
               
                  It-terminu ‘Stat Membru’ għandu jinqara ‘Stat Membru tal-UE jew Stat tal-EFTA’. It-terminu ‘Stati Membri’ għandu jinqara ‘Stati Membri tal-UE jew Stati tal-EFTA’;
               
            
                  (d)
               
               
                  Fl-Artikoli 1 u 2(3), it-terminu ‘Artikolu 108(3) tat-Trattat’ għandu jinqara ‘Artikolu 1(3) tal-Protokoll 3 tal-Ftehim ta’ Sorveljanza u tal-Qorti’;
               
            
                  (e)
               
               
                  Fl-Artikolu 2, it-terminu ‘Artikolu 106(2) tat-Trattat’ għandu jinqara ‘Artikolu 59(2) tal-Ftehim taż-ŻEE’;
               
            
                  (f)
               
               
                  Fl-Artikolu 3, it-terminu ‘Artikolu 108(3) tat-Trattat’ għandu jinqara ‘l-Artikolu 1(3) tal-Protokoll 3 tal-Ftehim ta’ Sorveljanza u tal-Qorti’;
               
            
                  (g)
               
               
                  Fl-Artikolu 5, it-terminu ‘Artikolu 107 tat-Trattat’ għandu jinqara bħala ‘Artikolu 61 tal-Ftehim taż-ŻEE’.”.
               
            Artikolu 2
      It-testi tad-Deċiżjoni 2012/21/UE bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-31 ta’ Marzu 2012, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, it-30 ta’ Marzu 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 339, 18.12.2008, p. 111.
      
         (2)  ĠU L 7, 11.1.2012, p. 3.
      
         (3)  ĠU L 312, 29.11.2005, p. 67.
      
         (*)  L-ebda rekwiżiti kostituzzjonali ma huma indikati.